Hér skoða ég ferli kennsluaðferðinnar frá lesinni sögu 
til orðaforði í íslensku. Hvernig við notum ferlið í döff Byrjendalæsi.
Helstu einkenn Byrjendalæsis fyrir heyrandi eru: 1) Jöfn
áhersla er lögð á lestur, hlustun, tal og ritun.
2) Námsgreinar eru samþættar, samfélagsgreinar 
og náttúrugreinar eru samþættar í gegnum Byrjendalæsi.
3) Hefðbundnar vinnubækur 
víkja að mestu sem námsgögn.
Kennarar útbúa verkefni.
Hvað gera nemendur í Byrjendalæsi? 1) Nemendur 
vinna á eigin forsendum út frá sama viðfangsefninu.
2) Verkefni oft skipulögð sem leikur eða spil. 
3) Áhersla á samvinnu nemenda.
4) Einstaklingsþörfum mætt inn í bekk með
stöðvavinnu og svæðavinnu.
Kennsla samkvæmt byrjendalæsi: 1) Kennari les innihaldsríkan
texta 2) Tekið tillit til námsþarfa og áhuga nemenda.
3) Unnið með textann: valin orð eða 
hugtök til að vinna með.
4) Lykilorð valið eftir markmiðum hverju sinni. Það inniheldur 
stafi sem á að vinna með eða felur í sér það sem unnið verður með,
t.d. samsett orð, sérnafn, samnafn o.s.frv.
Tæknilegir þættir þessarar vinnu. Lykilorð 
eru notuð sem stökkpallur í þessa vinnu.
Sem dæmi er unnið með stafi og hljóð, stafasambönd, 
málfræðiatriði, endurþekkingu orða, leshraða, o.s.frv.
Ferlið er fjórþætt: 1) kennari les, 2) kennari sýnir verkefni,
3) nemendur vinna um leið og kennari leiðbeinir, 
og 4) nemendur vinna sjálfstætt.
Nemendur tjá sig um það sem þeir hafa lært t.d.
í gegnum frásögn, leikræna tjáningu, 
teikningar og ritun.
Þetta er skipulagið fyrir heyrandi nemendur. 
Margt af þessu passar fyrir döff nemendur.
Döff nemendur fá kennslu samkvæmt aðferðum 
Byrjendalæsis hjá kennurum á táknmálssviði.
Kennsluaðferðin er aðlöguð að nemendum 
sem hafa táknmál sem fyrsta mál.
Unnið er með nemendur á yngsta stigi 
í samkennslu í táknmálsumhverfi.
Hvernig er þá Byrjendalæsi fyrir döff nemendur?
Kennarar standa með bók á standi og lesa 
á íslensku um leið og þeir þýða yfir á táknmál.
Þegar kemur nýtt orð þá stafa þeir 
það á fingramáli og tengja við tákn.
Nemendur sjá tengslin því unnið er sjónrænt. 
Og við sýnum líka myndir jafnóðum.
Döff nemendur læra að stafa orð og að tengja 
fingrastafróf og tákn, líkt og áhersla er lögð á í keðju aðferðinni.
Í staðinn fyrir áherslu á hljóðvitund notum við sjónvitund.
Áhersla er lögð á að kenna
íslensku í gegnum táknmál.